Potchefstroom - Setlhopha sa Baopedi sa Khamphase ya Potchefstroom ya Yunibesithi ya Bokone-Bophirima (NWU) se ne bošeng jaana sa itsisiwe jaaka se se gapileng maemo a bobedi mo kgaisanong ya bommampodi ba kgaolo mo kgaisanong ya bosetšhaba ya setlhopha sa baopedi ba Old Mutual.
Setlhopha sa baopedi se tsweledisetsa pele diphitlhelelo tse setlhopha seno sa setso sa mmino se nnileng le tsone fa e sa le se ne se tlhongwa ka 1994. Setlhopha seno sa baopedi se ile sa tuma ka ntlha ya tsela ya sone ya go opela mmino wa setso wa Aforika le wa Aforika Borwa.
Setlhopha sa Mmino sa Puk se ile sa gaisana le ditlhopha tse dingwe di le 17.
Lo dirile sentle!mmenejara wa setlhopoha sa mmino fano o ipelafatsa le Rre Horst Bütow, Tlhogo ya Lefapha la Setso, ka sejana se ba se ikgapetseng. Go tswa kafa molemeng key Bonny Masilo (mothusa-modulasetulo), Ayanda Matlakala (mmenejara wa matlotlo), Yvonne Myeki (motshwara-matlotlo), Tebogo Morudu (motlhankedi wa tsa dipuisano), Katlego Mogale (mokwaledi) le Comfort Leshomo (modulasetulo).